
KRETINGOS RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL KRETINGOS RAJONO SAVIVALDYBĖS VANDENS TIEKIMO IR NUOTEKŲ TVARKYMO INFRASTRUKTŪROS PLĖTROS SPECIALIOJO PLANO KEITIMO
PLANAVIMO DARBŲ PROGRAMOS TVIRTINIMO

 2024 m.            d. Nr. A1-
Kretinga

[bookmark: _GoBack]Vadovaudamasis Lietuvos Respublikos teritorijų planavimo įstatymo 30 straipsnio 4 dalimi, Geriamojo vandens tiekimo ir nuotekų tvarkymo infrastruktūros plėtros planų rengimo taisyklių, patvirtintų Lietuvos Respublikos aplinkos ministro 2006 m. gruodžio 29 d. įsakymu Nr. D1-636, 12 punktu ir atsižvelgdamas į Kretingos rajono savivaldybės tarybos 2023 m. gruodžio 21 d. sprendimą Nr. T2-363 „Dėl Kretingos rajono savivaldybės vandens tiekimo ir nuotekų tvarkymo infrastruktūros plėtros specialiojo plano keitimo“:
		1. T v i r t i n u Kretingos rajono savivaldybės vandens tiekimo ir nuotekų tvarkymo infrastruktūros plėtros specialiojo plano keitimo planavimo darbų programą (pridedama).
2. Šis įsakymas gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėdoje) arba  Lietuvos Respublikos administracinių bylų teisenos įstatymo nustatyta tvarka Regionų apygardos administracinio teismo Klaipėdos rūmams (Galinio Pylimo g. 9, Klaipėdoje) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius						Povilas Černeckis

KRETINGOS RAJONO VANDENS TIEKIMO IR NUOTEKŲ TVARKYMO INFRASTRUKTŪROS PLĖTROS SPECIALIOJO PLANO KEITIMO
PLANAVIMO DARBŲ PROGRAMA

1. Planuojama teritorija: Kretingos rajono savivaldybės teritorija.
2. Planavimo organizatorius: Kretingos rajono savivaldybės administracijos direktorius, Savanorių g. 29A, LT-97111 Kretinga. Tel. (8 445) 53141, (8 445) 44614, el. paštas: savivaldybe@kretinga.lt, www.kretinga.lt.
3. Specialiojo plano rengėjas: parenkamas Lietuvos Respublikos viešųjų pirkimų įstatymo  ir kitų teisės aktų nustatyta tvarka. 
4. Planavimo pagrindas: Kretingos rajono savivaldybės tarybos 2023 m. gruodžio 21 d. sprendimas Nr. T2-363 „Dėl Kretingos rajono savivaldybės vandens tiekimo ir nuotekų tvarkymo infrastruktūros plėtros specialiojo plano keitimo“.
5.  Teritorijų planavimo dokumento tikslas: 
5.1. nustatyti viešojo geriamojo vandens tiekimo ir nuotekų tvarkymo teritorijas;
          5.2. nustatyti geriamojo vandens tiekimo ir nuotekų tvarkymo kryptis;
          5.3. nurodyti šios infrastruktūros plėtros įgyvendinimo etapus (eigą, eiliškumą) ir finansavimą, siekiant, kad visi gyventojai gautų saugos ir kokybės reikalavimus atitinkantį geriamąjį vandenį ir nuotekų tvarkymo paslaugas arba turėtų galimybę individualiai apsirūpinti geriamuoju vandeniu ir (arba) individualiai tvarkyti nuotekas.
6.  Teritorijų planavimo dokumento uždaviniai:
6.1. pakoreguoti geriamojo vandens tiekimo ir nuotekų tvarkymo teritorijų ribas;
6.2. numatyti teritorijas, kuriose taikomas individualaus geriamojo vandens išdavimas ir (ar) individualus nuotekų tvarkymas;
[bookmark: part_cecea30bde444087a58b01ed2a76586e]6.3. numatyti geriamojo vandens tiekimo ir nuotekų tvarkymo infrastruktūros ir jos vystymui reikalingų teritorijų apsaugos zonas. Parengti apsaugos zonų teritorijų ir teritorijų, kurioms taikomos specialiosios žemės naudojimo sąlygos, brėžinius (schemas), informuoti žemės sklypų savininkus apie taikytinas žemės naudojimo sąlygas;
6.4. patikslinti viešojo geriamojo vandens vandenvietes ir nustatyti jų apsaugos zonas, patikslinti nuotekų valyklų, siurblinių ir kitų vandens tiekimo bei nuotekų tvarkymo įrenginių įrengimo vietas ir nustatyti jų sanitarines apsaugos zonas, informuoti žemės sklypų savininkus apie taikytinas žemės naudojimo sąlygas;
6.5. numatyti vandenviečių ir nuotekų valyklų vystymo, gerinimo ir modernizavimo galimybes;
6.6. nustatyti geriamojo vandens tiekimo ir nuotekų tvarkymo infrastruktūrai funkcionuoti reikalingus servitutus, pažymėti Kretingos rajono teritorijų planavimo dokumentuose nustatytus ir Nekilnojamojo turto registre įregistruotus esamus servitutus;
6.7. planuojamiems vandens tiekimo ir nuotekų inžinerinės infrastruktūros statiniams  patenkantiems į privačius žemės sklypus, numatyti pagrįstas konkrečias vietas ir plotus žemės paėmimui visuomenės poreikiams.
[bookmark: part_b330547e090c473d93b1ed61936cd6f0][bookmark: part_8074964cd4b44f228b4803c65f5ad9a6][bookmark: part_ff47c61733114c82b65fc596d4aaf77a][bookmark: part_d447b221d2cd4dc8a78247a64e962d92]6.8. nurodyti kitus teisės aktais pagrįstus uždavinius.
[bookmark: part_454ea6f928f1403c8ba41ce574792906][bookmark: part_b6be88aa17d04abba67b81990b1084ae][bookmark: part_f3fdd18c754d4e4aa81d63ee6ccdedad][bookmark: part_e72402b7120e40d4a46254fc6b8d8398]7. Tyrimų ir (ar) galimybių studijų atlikimas: vykdyti institucijų išduotose Teritorijų planavimo sąlygose nurodytus reikalavimus ir atlikti, jei jose bus nurodyta.
 8. Strateginio pasekmių aplinkai vertinimo (SPAV) atlikimas: SPAV reikalingumą numato Planų ir programų strateginio pasekmių aplinkai vertinimo tvarkos aprašu, patvirtintu Lietuvos Respublikos Vyriausybės 2004 m. rugpjūčio 18 d. nutarimu Nr. 967 (Lietuvos Respublikos Vyriausybės 2014 m. gruodžio 23 d. nutarimu Nr. 1467 redakcija).
9. Atviro konkurso geriausiai urbanistinei idėjai atrinkti rengimas: rengti nebūtina.
10. Teritorijų vystymo koncepcijos rengimas: rengiama.
           11. Planavimo programa: planavimo procesą sudaro 3 etapai - parengiamasis, rengimo, baigiamasis. Kiekvienas plano rengimo etapas pradedamas tik užbaigus ankstesnįjį. Plano rengimo proceso metu planavimo organizatorius turi pritarti kiekvieno etapo sprendiniams.
12. Koncepcijos nepriklausomas profesinis vertinimas: neatliekamas.
13. Planavimo terminai: Atlikimo terminas 18 mėnesiai nuo sutarties įsigaliojimo dienos su galimybe pratęsti sutartį du kartus dviejų mėnesių laikotarpiui.
14. Derinimo procedūra: specialųjį planą derinti su planavimo sąlygas išdavusiomis institucijomis ir nustatyta tvarka kompleksiškai Teritorijų planavimo komisijoje.
15. Kiti reikalavimai: 
15.1. trūkstamus planavimui pradinius duomenis organizatorius paveda surinkti rengėjui;
15.2. visą papildomą Specialiojo plano atnaujinimo paslaugai atlikti reikalingą informaciją ar erdvinius duomenų rinkinius, jei jų nepateikė planavimo organizatorius ar UAB „Kretingos vandenys“, plano rengėjas įsigyja arba atnaujina savo lėšomis, nereikalaudamas papildomo mokesčio;
15.3. Planą turi sudaryti aiškinamasis raštas (tekstinė dalis), brėžiniai (grafinė dalis) ir planavimo procedūrų dokumentai. Brėžiniai ir schemos turi būti parengti profesionaliai, siekiant informacijos pateikimo aiškumo ir įskaitomumo;
15.4. Plano brėžinius rengti Lietuvos 1994 metų koordinačių sistemoje, patvirtintoje Lietuvos Respublikos Vyriausybės 1994 m. rugsėjo 30 d. nutarimu Nr. 936 „Dėl Lietuvos geodezinių koordinačių sistemos įvedimo“.
15.5. Specialiojo plano koregavimo sprendinius rengti ant naujausio georeferencinio pagrindo kadastro erdvinių duomenų rinkinio (GRPK, M 1:10 000) ir skaitmeninio ortofotografinio žemėlapio. Specialiojo plano pagrindinį brėžinį parengti M 1:10 000 (plano rengėjas mastelį parenka pagal situaciją, kad tinkamai būtų įvykdyti planavimo tikslai ir uždaviniai).
16. Planavimo procedūrų dokumentai yra:
16.1 savivaldybės tarybos sprendimas dėl plano rengimo pradžios ir planavimo tikslų;
16.2. planavimo darbų programa;
16.3. planavimo sąlygos;
16.4. visuomenės dalyvavimo ataskaita;
16.5. Teritorijų planavimo komisijos posėdžio protokolas;
16.6.Valstybinės teritorijų planavimo ir statybos inspekcijos prie Aplinkos ministerijos patikrinimo aktas.
17. Specialiojo plano koregavimas parengiamas 3 egzemplioriais. Brėžiniai pateikiami skaitmeninėje ir analoginėje formoje.
18. Vadovautis Kretingos miesto teritorijos bendrojo plano, Kretingos rajono savivaldybės teritorijos bendrojo plano keitimo bei Kretingos rajono vandens tiekimo ir nuotekų tvarkymo infrastruktūros plėtros specialiojo plano sprendiniais. 

